Eurovizijos dainų konkursas 2014
Eurovizijos dainų konkursas 2014 – 59-tasis Eurovizijos dainų konkursas, kuris vyko Danijoje. Danija teisę rengti Eurovizijos dainų konkursą iškovojo po Emmelie de Forest pergalės su daina „Only Teardrops“ 2013 m. Eurovizijoje. Pusfinaliai vyko 2014 m. gegužės 6 d. ir gegužės 8 d., finalas – gegužės 10 d. Tai buvo trečias kartas, kai šalis rengė Eurovizijos dainų konkursą, paskutinį kartą tai buvo 2001 m. Nugalėtoja tapo Austrijos atstovė Conchita Wurst su daina „Rise Like a Phoenix“. Ji gavo 290 taškų. Tai antroji Austrijos pergalė Eurovizijos konkurse. Pirmąjį kartą Austrija šį konkursą buvo laimėjusi 1966 m. atstovaujant Udo Jürgens su daina „Merci Chérie“.